Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
16 มิ.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ยังคงซื้อขายค่อนข้างซบเซาเนื่องจากขาดปัจจัยใหม่ แต่การเคลื่อนไหวยังนับว่าแข็งแรงกว่าตลาดภูมิภาคโดยปิดภาคเช้าที่ระดับ 1,505.95 จุด +4.06 จุด (+0.27 %) ด้วยมูลค่าการซื้อขายที่ยังคงเบาบางที่ 13,288.47 ลบ. 
– Most Positive Impact: PTT (+1.83 จุด)/ SCC (+1.02 จุด)/ AOT (+0.76 จุด)
– Most Negative Impact: U (-0.60 จุด)/ PTTEP (-0.42 จุด)/ CPN (-0.24 จุด)
จุดสังเกต: การปรับตัวขึ้นของดัชนี SET นำโดยหุ้นใหญ่ในกลุ่ม Energy และ Conmat ทั้งนี้ มูลค่าการซื้อขายที่ยังคงซบเซาดูได้จาก การที่ไม่มีหุ้นบริษัทใดมีการซื้อขายสูงกว่า 1 พันลบ.
 
แนวโน้มตลาดบ่าย
– “แม้ SET Index มี Downside แต่ความเสี่ยงในแต่ละกลุ่มไม่เท่ากัน” ดัชนีหุ้นไทยซึมลงหลังไม่มีปัจจัยบวกใหม่ๆมาสนับสนุน ขณะที่ปัจจัยภายนอกส่วนใหญ่สร้างจิตวิทยาเชิงลบให้กับตลาด ไม่ว่าจะเป็นหนี้กรีซ และความกังวลสหรัฐฯ จะขึ้นดอกเบี้ยเร็ว ซึ่งแม้ปัจจัยภายนอกจะยังอยู่ แต่เราประเมินในระยะสั้นความเสี่ยงส่วนใหญ่เปิดเผยตัวออกมาหมดแล้ว ขณะที่หากมีปัจจัยบวกตลาดพร้อมที่จะตอบรับในเชิงบวกทันที เราจึงยังคงมุมมองหลักในเชิงกลยุทธ์ทยอยสะสมในช่วงมิ.ย. เพื่อคาดหวังตัวเลขเศรษฐกิจที่ดีขึ้นสนับสนุนตลาดฟื้นตัวในช่วงไตรมาส 3/58 โดยการเก็งกำไรช่วงสั้นอาจมองกลุ่มที่ปรับลดลงมามาก และมีโอกาสเป็นเป้าหมาย Window dressing เป็นหลัก ขณะที่ใช้จังหวะตลาดถอยซื้อหุ้นหลักอย่าง ท่องเที่ยว อาหาร และพลังงาน (บางตัว) (แนวต้าน: 1,510 // แนวรับ: 1,490-1,497)
– หุ้นแนะนำภาคบ่าย: เก็งกำไร TPIPL (มีโอกาสถูกนำเข้าคำนวณใน SET50 และคาดรายได้จากการจำหน่ายไฟที่จะรับรู้ใน 2H58 จะเพิ่มขึ้นอย่างมีนัยยะ, เป้าทางกลยุทธ์ 3.10 ตัดขาดทุน 2.86), MEGA (ผลการดำเนินงานอยู๋ในทิศทางฟื้นตัว และผ่านจุดต่ำสุดไปแล้ว, เป้าหมายทางกลยุทธ์ 20.40 ตัดขาดทุน 18.80), SC (หนึ่งในหุ้น Top pick กลุ่มอสังหาริมทรัพย์ กำไรโตต่อเนื่อง และบ้านระดับบนได้รับผลกระทบกำลังซื้อชะลอตัวน้อย, เป้าทางกลยุทธ์ 3.54 ตัดขาดทุน 3.26 บาท)
– หุ้นน่าสนใจเชิงกลยุทธ์: : SIM CPN CK CPN TKS PT IRPC PF TPOLY TK EMC SF (การลงทุนหุ้นเหล่านี้ควรตั้งจุดตัดขาดทุน 3-5% ทุกครั้ง)
 
คำแนะนำ
– กลยุทธ์: “เก็งกำไรรายตัว หากไม่หลุด 1,490” เราประเมินการเลือกเก็งกำไรเป็นรายตัวแบบมีจุดตัดขาดทุนยังสามารถทำได้หลังเข้าใกล้ช่วง Window dressing ปลายไตรมาส 2/58 อย่างไรก็ตามปริมาณการซื้อขายที่เบาบางทำให้การฟื้นตัวของ SET Index ยังน่าจะไม่ไปไหนไกล ในขณะที่หากดัชนีปรับลงต่ำกว่า 1,490 จุด จะทำให้มีความเสี่ยงทางลงในระดับ 20 จุด ซึ่งจะเป็นจุดเสี่ยงซื้อ และเข้าเก็งกำไรอีกครั้ง
 
Trading Idea
– Opportunity Day: 16 มิ.ย. NDR TPCH KCM TMILL TAKUNI / 17 มิ.ย. GUNKUL IMPACT KSL
 
ประเด็นจับตา/ติดตาม
– (+/-) วิกฤตหนี้กรีซ – ยังคงเป็นประเด็นกดดัน โดยปัจจัยที่ต้องจับตาในสัปดาห์นี้คือ การประชุมรมว.คลังยูโรโซนในวันที่ 18 มิ.ย
– (-) ภาวะเงินทุนต่างชาติ – เมื่อวานนี้นักลงทุนต่างชาติพลิกกลับมาซื้อสุทธิ แต่ยังค่อนข้างน้อยที่เพียง 343 ลบ.
– (-) ความผันผวนของอัตราผลตอบแทนพันธบัตรประเทศพัฒนาแล้ว